शिवसेना नेता संजय राउत ने किया दावा, बोले- गवर्नमेंट का डेथ वारंट जारी हो चुका
Maharashtra Political Crisis - Shiv Sena leader Sanjay Raut Claims Eknath Shinde Government Will Collapse In 15-20 Days. उद्धव ठाकरे की शिवसेना के नेता संजय राउत ने दावा किया है कि महाराष्ट्र में एकनाथ शिंदे की सरकार अगले 15 से 20 दिनों में गिर जाएगी। उन्होंने रविवार को कहा कि गवर्नमेंट का डेथ वांरट जारी हो चुका है।
उद्धव ठाकरे की शिवसेना के नेता संजय राउत ने दावा किया है कि महाराष्ट्र में एकनाथ शिंदे की सरकार अगले 15 से 20 दिनों में गिर जाएगी। उन्होंने रविवार को कहा कि गवर्नमेंट का डेथ वांरट जारी हो चुका है। अब यह तय होना है कि इसपर साइन कौन करेगा।
राज्यसभा सदस्य संजय राउत ने कहा कि उनकी पार्टी सुप्रीम कोर्ट के फैसले का इंतजार कर रही है और उम्मीद कर रही है कि उनके साथ न्याय होगा।
राउत को सुप्रीम कोर्ट से न्याय की उम्मीद
सुप्रीम कोर्ट ने पिछले महीने उद्धव ठाकरे और एकनाथ शिंदे के धड़ों की याचिकाओं पर फैसला सुरक्षित रख लिया था। ये याचिकाएं पिछले साल राज्य में हुए राजनीतिक उठापटक से जुड़ी हुई थीं। एक याचिका में शिंदे के साथ गए 16 शिवसेना विधायकों को अयोग्य घोषित ठहराने की मांग की गई थी।
राउत को उम्मीद है कि कोर्ट इस मामले में उद्धव ठाकरे की शिवसेना के पक्ष में फैसला सुनाएगा। इससे पहले राउत ने फरवरी में शिंदे सरकार के गिरने का दावा किया था।
अजित पवार के पास CM बनने का सामर्थ्य 
संजय राउत ने शनिवार को कहा था कि राष्ट्रवादी कांग्रेस पार्टी (NCP) के नेता अजित पवार में महाराष्ट्र का मुख्यमंत्री बनने का सामर्थ्य है। उनके पास लंबा प्रशासनिक अनुभव है। कौन मुख्यमंत्री बनना नहीं चाहेगा। वे सालों से राजनीति में हैं और कई बार मंत्री रहे हैं। उनके पास सबसे ज्यादा बार डिप्टी सीएम के पद पर रहने का रिकॉर्ड भी है। हर कोई सोचता है कि उसे मुख्यमंत्री बनना चाहिए।
हालांकि, राउत ने ये भी कहा कि अजित पवार ने पहली बार यह इच्छा नहीं जताई है, इसलिए उन्हें मेरी शुभकामनाएं हैं। संजय राउत का ये बयान अजित पवार के उस इंटरव्यू के एक दिन बाद आया है, जिसमें NCP नेता ने मुख्यमंत्री बनने की इच्छा जाहिर की थी। 21 अप्रैल को अजित पवार ने एक इंटरव्यू में कहा था कि हां, मैं 100% मुख्यमंत्री बनना चाहूंगा।
महाराष्ट्र की राजनीति से जुड़ी ये खबरें भी पढ़ें....
सुप्रीम कोर्ट ने कहा था- उद्धव सरकार बहाल नहीं कर सकते
शिवसेना पार्टी और चुनाव चिह्न के मामले में CJI डीवाई चंद्रचूड़ की अध्यक्षता वाली संविधान पीठ ने 16 मार्च को सुनवाई पूरी कर फैसला सुरक्षित रख लिया था। सुनवाई के दौरान SC ने कहा था कि राज्यपाल का विश्वास मत बुलाने का फैसला गलत था, लेकिन उद्धव ठाकरे ने फ्लोर टेस्ट से पहले ही इस्तीफा दे दिया था इसलिए हम उनकी सरकार को बहाल नहीं कर सकते। पूरी खबर पढ़ें...
अजित पवार ने NCP छोड़ने की अटकलों को खारिज किया
हाल ही में NCP नेता और शरद पवार के भतीजे अजित पवार के पार्टी छोड़ने की अटकलें तेज हो गई थीं। हालांकि उन्होंने पार्टी छोड़ने की अटकलों को खारिज कर दिया। उन्होंने कहा कि जब तक जान में जान है, तब तक NCP से जुड़ा रहूंगा। पढ़ें पूरी खबर...
शिंदे की हुई शिवसेना, तीर-कमान निशान भी मिला
चुनाव आयोग ने फरवरी में एकनाथ शिंदे गुट को असली शिवसेना मान लिया था। आयोग ने शिंदे गुट को शिवसेना का नाम और तीर-कमान का निशान इस्तेमाल करने की इजाजत भी दे दी थी। आयोग ने पाया कि शिवसेना का मौजूदा संविधान अलोकतांत्रिक है। पूरी खबर पढ़ें...